পহেলগাঁও কাণ্ডের বদলা, ২৪ ঘণ্টায় ধূলিসাৎ পাঁচ জঙ্গির বাড়ি

ওয়েব ডেস্ক: পহেলগাঁও (Pahalgam) জঙ্গি হানায় সন্দেহভাজনদের ‘শাস্তি’ দিতে চূড়ান্ত তৎপরতা দেখাচ্ছে ভারতীয় সেনা (Indian Army)। আদিল, আসিফের পর আরও দুই জঙ্গির বাড়ি ধূলিসাৎ করল সেনা। পুলওয়ামায় (Pulwama) ধ্বংস করা হল পহেলগাঁও হামলায় সন্দেহভাজন জঙ্গি এহসান উল হক শেখের বাড়ি। কুলগাঁওয়ে (Kulgam) একই অভিযোগে গুঁড়িয়ে দেওয়া হল জাকির আহমেদ গনি রাজিদের বাড়ি। সোপিয়ানের চটিপোরায় আর এক লস্কর জঙ্গি শহিদ আহমেদ কুতেইয়ের বাড়িও বিস্ফোরণে উড়িয়ে দেওয়া হয়েছে। সব মিলিয়ে এখনও পর্যন্ত শেষ ২৪ ঘণ্টায় পাঁচ জঙ্গির আবাসস্থল মাটিতে মিশিয়ে দেওয়া হয়েছে।

শুক্রবার পহেলগাঁওয়ের ঘটনায় জড়িত হিসেবে মনে করা দুই জঙ্গির বাড়ি ধূলিসাৎ করেছিল নিরাপত্তা বাহিনী (Security Forces) এবং জম্মু-কাশ্মীর প্রশাসন। আদিল হুসেন নামে এক জঙ্গির আবাসস্থল আইইডি বিস্ফোরণে উড়িয়ে দেওয়া হয়েছিল এবং আসিফ শেখ নামে আর এক জঙ্গির বাড়ি বুলডোজার দিয়ে গুঁড়িয়ে দেওয়া হয়। মনে করা হচ্ছে, ২২ এপ্রিলের হামলায় পাকিস্তানি জঙ্গিদের বড় সাহায্য করেছিল আদিল হুসেন।

আরও পড়ুন: আরও কড়া ভারত, ‘পাকিস্তানকে একফোঁটা জলও নয়’ হুঙ্কার কেন্দ্রীয় মন্ত্রীর

অভিশপ্ত ২২ এপ্রিলের বদলা নিতে অতি-সক্রিয় হয়েছে ভারত। গোটা কাশ্মীর উপত্যকায় (Kashmir Valley) চলছে চিরুনি তল্লাশি, জঙ্গিদের হদিশ পেলেই করা হচ্ছে নিকেশ। শুক্রবার তেমনই এক সেনা অভিযানে বান্দিপোরায় নিহত হয়েছে লস্কর-ই-তইবার (Lashkar-e-Taiba) উঁচু সারির কম্যান্ডার আলতাফ লালি (Altaf Lalli)। পহেলগাঁওয়ে ২৬ জন নিরীহ মানুষের মৃত্যুর জন্য দায়ী জঙ্গিদের খোঁজ এবং খতম করার অভিযান চালাচ্ছে ভারতীয় সেনা, তাতে প্রথম সাফল্য এই আলতাফ।

দেখুন অন্য খবর: