কথা রাখলেন স্পিকার, পুলওয়ামায় শহিদ জওয়ানের মেয়ের বিয়ের দায়িত্ব পালন করলেন ওম বিড়লা

ওয়েবডেস্ক: পুলওয়ামার (Pulwama) শহিদ (Martyr) জওয়ানের (soldier) মেয়ের বিয়েতে ‘মামা’র দায়িত্ব পালন করলেন স্পিকার ওম বিড়লা (Speaker Om Birla)। গোটা বিয়ের অনুষ্ঠানটিতে (wedding ceremony) নিজে দাঁড়িয়ে থেকে তদারকি করলেন তিনি। কথা দিয়েছিলেন স্পিকার, সেই কথা রাখলেন তিনি।

পুলওয়ামায় শহিদ হয়েছিলেন জওয়ান হেমরাজ। তাঁর মেয়ে রীনা মীনার দায়িত্বে মামার দায়িত্ব পালন করলেন ওম বিড়লা।

রাজস্থানের (Rajasthan) কোটা (Kota) ওম বিড়লার নিজের বিধানসভা কেন্দ্র। শুক্রবার রাজস্থানের কোটার সাঙ্গোদ গ্রামে রীনার বিয়েতে পৌঁছন তিনি। সেখানে কনের মায়ের ভাইয়ের ভূমিকায় হিন্দু রীতি ‘ভাত’ বা ‘মাইরা’ পালন করেন। ওম বিড়লার এই উদ্যোগকে কুর্নিশ জানিয়েছেন সকলেই। বিয়েতে ওম বিড়লার সঙ্গে উপস্থিত ছিলেন রাজস্থানের বিদ্যুৎ মন্ত্রী হীরালাল নাগরও।

আরও পড়ুন: এর নাম গণতন্ত্র! মুখ্যমন্ত্রী হয়েছেন রেখা, কিন্তু প্রশাসনিক দায়িত্ব সামলাচ্ছেন তাঁর স্বামী, সরব অতিশী

কোটার বাসিন্দা রীনা মীনার বয়স ২৫। ২০১৯ সালের ১৪ ফেব্রুয়ারি জম্মু-কাশ্মীএর পুলওয়ায়ামায় সন্ত্রাসী আক্রমণ হয়। ওই সেনা কনভয়ে ছিলেন রীনার বাবার হেমরাজ। হেমরাজ কন্যা রীনার বিয়ের দায়িত্ব পালন করলেন স্পিকার।  শহিদের স্ত্রী মধুবালার ভাই হয়ে অনুষ্ঠানে আসেন ওম বিড়লা। তিনি এবং মন্ত্রী হীরালাল নাগর মধুবালাকে উপহারস্বরূপ একটি ওড়নি এবং অন্যান্য সামগ্রী তুলে দেন। মধুবালাও ভাইয়ের মর্যাদা দিয়ে তাঁদের কপালে তিলক দেন ও আরতি করেন।

संसदीय क्षेत्र के सांगोद (कोटा) में शहीद हेमराज मीणा जी व बहन वीरांगना मधुबाला जी की सुपुत्री रीना के विवाह के शुभ अवसर पर मायरा भरने का सौभाग्य प्राप्त हुआ। मन गर्व और आनंद से अभिभूत है कि हमारी बिटिया रीना अब अपने नए जीवन की शुरुआत करने जा रही है। यह अवसर न केवल परिवार के लिए… pic.twitter.com/PM8gihNb8b

— Om Birla (@ombirlakota) April 11, 2025

মধুবালার ভাইয়ের মতোই সমস্ত সামাজিক দায়িত্ব আচার বিধি পালন করলেন ওম বিড়লা। স্পিকার বিড়লা জানান, শহিদ হেমরাজের আত্মত্যাগে গর্বিত গোটা দেশ। তাঁর পরিবারের পাশে থেকে কর্তব্য পালন করতে পেরে ভালো লাগছে। তবে আগেও প্রতিটি রাখী পূর্ণিমায় ওম বিড়লা হেমরাজের পরিবারের সঙ্গে সময় কাটিয়েছেন। পরিবারটির সঙ্গে তাঁর আত্মিক সম্পর্ক এমনটাই জানিয়েছেন তিনি।

দেখুন অন্য খবর: