বালাকোট থেকে ‘অপারেশন সিঁন্দুর’ মোদির ‘মঙ্গল’ প্রতিশ্রুতি

নয়াদিল্লি: অপারেশন সিঁন্দুরের (Operation Sindoor) সাফল্য নিয়ে গর্বিত। জঙ্গিদের যোগ্য জবাব দেওয়ার প্রতিশ্রুতি দেশবাসীকে দিয়েছিলেন কিছুদিন আগে দিয়েছিলেন প্রধানমন্ত্রী নরেন্দ্র মোদি (PM Narendra Modi) থেকে রাজনাথ সিং। হামলার ১৫ দিনের মাথায় কথা রাখলেন মোদি, পাকিস্তানকে যোগ্য জবাব দিলেন। দেশের ২৬টি মেয়ের সিঁদুরের বদলা নিতেই ‘অপারেশন সিঁদুর’ (Operation Sindoor)। পাকিস্তান ও পাক অধিকৃত কাশ্মীরের ৯ জায়গায় জঙ্গিঘাঁটি গুঁড়িয়ে দিল ভারতীয় সেনা। এরপরই অনেকেই মোদির জন্য ভারতীয় সিনেমার জনপ্রিয় সংলাপ ব্যবহার করতে শুরু করেছেন। জো ম্যায় বোলতা হু, ও ম্যায় করতা হুঁ, জো ম্যায় নেহি বোলতা হুঁ ও ম্যায় ডেফিনেটলি করতা হুঁ…।

২৬/১১ মুম্বই হামলা, পুলওয়ামায় হামলা, পহেলগামে হামলা। দেশে একের পর এক জঙ্গি হামলায় ক্ষোভে ফুঁসছে ভারতবাসীরা। বদলার জ্বালায় জ্বলছিল আসমুদ্র হিমাচল। দফায় দফায় বৈঠক করচিলেন প্রধানমন্ত্রী নরেন্দ্র মোদি, কেন্দ্রীয় মন্ত্রীরা। আলোচনায় থাকছিলেন সিডিএস, সেনাপ্রধানরা।মোদি জানিয়েছিলেন, জঙ্গিদের খুঁজে খুঁজে মারা হবে। জঙ্গিদের কোমর ভেঙে দেওয়ার হুঁশিয়ারি দিয়েছিলেন মোদি। এর মাঝেই আচমকা বুধবার দেশজুড়ে ২৭ জেলায় এবং ৮ কেন্দ্রশাসিত এলাকায় বিভিন্ন এলাকায় মক ড্রিল করা হবে বলে ঘোষণা করেছিল কেন্দ্র। বুধবার ভোরের আলো ফোটার আগেই খেল দেখাল ভারত। মঙ্গলবার মধ্যরাতে পাক অধিকৃত কাশ্মীর এবং পাকিস্তানে ঢুকে সন্ত্রাসবাদের কড়া জবাব দিয়ে এল ভারত। অপারেশন সিন্দুরে উড়িয়ে দেওয়া হল জঙ্গিদের একের পর এক ঘাঁটি। এর মধ্যে রয়েছে পাকিস্তানের পাঞ্জাব প্রদেশের বাহাওয়ালপুরের ২টি জায়গা, মুরিদকে এবং শিয়ালকোট। পাক অধিকৃত কাশ্মীরের মুজফ্ফরাবাদ, কোটলি এবং ভীমবের। এছাড়াও গুলপুর ও চক আমরুতে জঙ্গি ঘাঁটি গুঁড়িয়ে দিয়েছে ভারতীয় বায়ুসেনা।

আরও পড়ুন: সর্বদলীয় বৈঠকের ডাক মোদি সরকারের, কোন বড় সিদ্ধান্ত নিতে চলেছে সরকার

পুলওয়ামায় সিআরপিএফ কনভয়ে জঙ্গিহামলায় প্রাণ গিয়েছিল ৪০ জন জওয়ানের। পুলওয়ামা কাণ্ডের পর পাকিস্তানের বালাকোটে প্রত্যাঘাত করা হয়েছিল এক মঙ্গলবার। কাকতালীয় ভাবে, পহেলগাম (Pahalgam Terror Attack) কাণ্ডের পর পাক ভূখণ্ডে প্রত্যাঘাত করা হল আর এক মঙ্গলবারে। ঘটনাচক্রে এই দু’টি প্রত্যাঘাতের ২৪ ঘণ্টা আগে প্রধানমন্ত্রী দেশবাসীর উদ্দেশে ভাষণ দেন। কিন্তু সেই ভাষণে কোথাও কোনও ভাবে ঘুণাক্ষরেও টের পাওয়া যায়নি, কী হতে চলেছে দেশে। বালাকোট এয়ার স্ট্রাইক এবং ‘অপারেশন সিঁদুরে’র পর প্রধানমন্ত্রী নরেন্দ্র মোদি দেশবাসীকে দেওয়া প্রতিশ্রুতি রাখলেন। পাকিস্তানে প্রত্যাঘাতেরকয়েক ঘণ্টা আগেও জনসমক্ষে বক্তব্য রেখেছেন প্রধানমন্ত্রী। কিন্তু ঘুণাক্ষরেও কাউকে কিছুই বুঝতে দেননি। তাঁর বডি ল্যাঙ্গুয়েজও বুঝতে দেননি, কোনও বিষয় নিয়ে তিনি চিন্তায় আছেন। তাঁর এই স্বাভাবিক হাবভাবেই পাকিস্তান ‘ধোঁকা’ খেয়েছে বলে মনে করছে আন্তর্জাতিক বিশেষজ্ঞ মহল।

অন্য খবর দেখুন