মেধাবী উমর এখন জঙ্গি! মানতে পারছে না পুলওয়ামার পরিবার

ওয়েবডেস্ক- বই পড়ার নেশা ছিল। সারাদিন বই নিয়েই পড়ে থাকত। বাড়ি ফিরলেও সবাইকে বই পড়তে বলত। এই রকম ছিল উমর মানে উমর মহম্মদ (Umar Muhammad) । এই মুহূর্তে দেশে এটাই সবচেয়ে বিতর্কিত এক নাম। দিল্লি বিস্ফোরণ কাণ্ডের নেপথ্যে এসেছে পুলওয়ামার (Pulwama) বাসিন্দা চিকিৎসক উমর মহম্মদের নাম।

দিল্লির বিস্ফোরণে (Delhi Blast) কাণ্ড ঘটিয়েছে উমর! পুলিশের কথায় এই কথা মানতে নারাজ তার পরিবার। দরিদ্র ঘরের ছেলে উমরকে নিয়ে অনেক আশা ছিল পরিবারের। উমর মহম্মদ একজন সন্ত্রাসী সেটা ভাবতেই পারছে না তার পরিবার। বই পড়তে ভালোবাসত সেখান থেকে ফিঁদায়ে জঙ্গি। স্তম্ভিত উমরের বৌদিও। তিনি জানিয়েছেন, পরিবারে ভরসার জায়গা ছিল উমর। ছেলের কীর্তিতে বিপর্যস্ত তার পরিবার।

পুলওয়ামার কইল গ্রামের বাসিন্দা উমরের বউদি বলছেন, গত শুক্রবারই ওর সঙ্গে কথা হল। তখন বলল সামনে পরীক্ষা আছে তাই লাইব্রেরিতে পড়াশোনা করছে। সারাদিন বই মুখে করেই থাকত। বাড়িতে ফিরলেও সকলকে পড়াশোনা করতে বলত। কীভাবে এই ঘটনা ঘটাতে পারে উমর জানা নেই। খুব দরিদ্র পরিবার। কঠিন পরিশ্রম করে সেই দারিদ্র দূর করার চেষ্টা করে গেছেন। উমর চিকিৎসক হতে আশার আলো দেখেছিল পরিবারটি। সব শেষ হয়ে গেল।

আরও পড়ুন-  দিল্লিতে বিস্ফোরণ কাণ্ডে পুলওয়ামা যোগ! পুলিশের হাতে চাঞ্চল্যকর তথ্য

গতকাল সন্ধ্যার দিকে দিল্লির জনবহুল ঐতিহাসিক স্থল একটি গাড়ির মধ্যে বিস্ফোরণ হয়। অত্যন্ত জোরালো বিস্ফোরণ ছিল। কেঁপে ওঠে গোটা এলাকা। বিস্ফোরণের তীব্রতায় রাস্তার ধারে টাঙানো ব্যানার পড়ে যায়। শুরু হয় মানুষের ছোটাছুটি থেকে হুড়োহুড়ি।

ঘটনায় ১২ জনের প্রাণহানি ও আহত ২৬ জন। তাদের মধ্যে ৬ জনের দেহ শনাক্ত হয়েছে, বাকিদের দেহ এতটাই বিকৃত হয়ে গেছে, চিহ্নিত করা যাচ্ছে না।

ফুটেজে দেখা যাচ্ছে যে গাড়িটি লাল কেল্লার কাছে তিন ঘন্টা ধরে দাঁড়িয়ে ছিল, ড্রাইভার গাড়ি থেকে এক সেকেন্ডের জন্যও বের হচ্ছিল না। সিগন্যাল লাল হতেই বিস্ফোরণ। ঠিক ৬.৫২ ট্রাফিক সিগন্যালের এগিয়ে আসতেই বিস্ফোরণটি হয়। জম্মু ও কাশ্মীর এবং হরিয়ানার পুলিশ সোমবার হওয়া দুই চিকিৎসক  আদিল আহমেদ রাথের এবং মুজাম্মিল শাকিলকে গ্রেফতার করে। উমর এই দুই চিকিৎসকের ঘনিষ্ঠ সহযোগী বলে খবর। তদন্তকারীদের অনুমান যে উমর জানতে পারেন যে তার সহযোগীদের গ্রেফতার ও ২,৯০০ কেজি বিস্ফোরক বাজেয়াপ্ত করা হয়েছে। এর পরেই সে ফরিদাবাদ থেকে পালিয়ে যান। সূত্র বলছে তিনি “আতঙ্কিত” হয়ে লাল কেল্লার কাছে বিস্ফোরণ ঘটিয়ছে। প্রাথমিকভাবে জানা গেছে, দুই সঙ্গীকে নিয়ে আত্মঘাতী হামলার ছক ছিল উমরের। এখনও পর্যন্ত পুরোটাই তদন্ত সাপেক্ষ। দিল্লি, কলকাতা, মুম্বই সহ একাধিক রাজ্যে জারি হাই অ্যালার্ট জারি।

দেখুন আরও খবর-

The post মেধাবী উমর এখন জঙ্গি! মানতে পারছে না পুলওয়ামার পরিবার first appeared on KolkataTV.